Hemelliggaam

’n Hemelliggaam is ’n natuurlike voorwerp of struktuur wat in die sigbare ruimte voorkom. Dit sluit in die sterre, planete, mane, asteroïdes en komete. Hulle kan ook bestaan uit talle afhanklike voorwerpe wat saam sterreswerms, newels en sterrestelsels vorm.

Beskrywing
Die grootste hemelliggame wat voorkom, is sterrestelsels, wat uit dwergsterrestelsels bestaan. Die sterrestelsels word gegroepeer in sterrestelselswerms, wat dikwels weer in groter superswerms lê wat in groot filamente tussen byna leë holtes voorkom. Dit alles vorm ’n web wat die sigbare heelal genoem word. 

Sterre- en dwergsterrestelsels het ’n verskeidenheid vorms, wat bepaal word deur hul evolusiegeskiedenis, wat interaksies met ander sterrestelsels insluit. Na gelang van die soort sterrestelsel kan dit spesifieke kenmerke hê soos spiraalarms, halo's en ’n kern. In die middel van die meeste sterrestelsels kom ’n swartkolk voor. Hulle het ook satelliete in die vorm van dwergsterrestelsels en bolswerms.

Die groot verskeidenheid van stervorms word feitlik geheel en al bepaal deur die massa, samestelling en evolusiefase van ’n ster. Hulle kan voorkom in veelvoudige stelsels wat om mekaar wentel, soos dubbelsterre en veelvoudige sterre.

Die verskillende soorte sterre kan gesien word in die Hertzsprung-Russell-diagram – ’n grafiek wat sterre se ligsterkte stel teenoor hul oppervlaktemperatuur. Elke ster volg ’n evolusiebaan deur die grafiek. 

Na gelang van die aanvanklike massa van ’n ster en die teenwoordigheid of afwesigheid van ’n metgesel, kan ’n ster die laaste fase van sy bestaan deurbring as ’n kompakte ster – óf ’n witdwerg óf ’n neutronster óf ’n swartkolk.

 Kategorieë 
Die tabel lys die mees algemene hemelliggame in die heelal na gelang van hul ligging.
 Sonnestelsel Ekso-voorwerpe Eenvoudige voorwerpe Saamgestelde voorwerpe Uitgebreide voorwerpe Son
 Planete
 Mercurius
 Venus
 Aarde
 Mars
 Jupiter
 Saturnus
 Uranus
 Neptunus
 Mane
 Dwergplanete
 Pluto
 Eris
 Ceres
 Makemake
 Haumea
 Asteroïdes
 Asteroïdegordel
 Trojane
 Sentoure
 Trans-Neptunus-voorwerpe 
 Kuiper-gordel
 Verstrooide skyf
 Komete
 Oort-wolk
 Meteoroïdes
 Sonwind Eksoplanete
 Bruindwerge
 Sterre
 Klas O
 Klas B
 Klas A
 Klas F
 Klas G
 Klas K
 Klas M
 Dwergsterre
 Reusesterre
 Hiperreusesterre
 Ander soorte
 Veranderlike sterre
 Novas
 Supernovas
 Kompakte sterre
 Witdwerge
 Swartdwerge
 Neutronsterre
 Magnetars
 Pulsars
 Swart kolke
 Gammaflitse  Planetêre stelsels
 Stergroepe
 Enkelsterstelsels
 Sonnestelsel
 Dubbelsterre
 Veelvoudige sterre
 Sterreswerms
 Oop sterreswerms
 Bolvormige sterreswerms
 Sterrebeelde
 Asterismes
 Sterrestelsels
 Spiraalsterrestelsels
 Elliptiese sterrestelsels
 Lensvormige sterrestelsels
 Interaktiewe sterrestelsels
 Donker sterrestelsels
 Steruitbarsting-sterrestelsels
 Dwergsterrestelsels
 Onderdele van sterrestelsels 
 Spiraalarms
 Galaktiese uitbultings
 Galaktiese halo's
 Sterrestelselswerms
 Superswerms
 Sterrestelselfilamente Akkresieskywe
 Steromringende materie
 Rommelskywe
 Protoplanetêre skywe
 Interstellêre medium
 Newels
 Emissienewels
 Planetêre newels
 Supernova-oorblyfsels
 H II-gebiede
 Refleksienewels
 Donker newels
 Molekulêre wolke
 H I-gebiede
 Intergalaktiese medium
 Kosmiese mikrogolf-agtergrondstraling 
 Donker materie

 Verwysings 

 Eksterne skakels 
 SkyandTelescope.com Lugkaart
 Maandelikse lugkaarte vir alle plekke op Aarde

 15px Hierdie artikel is vertaal uit die Engelse Wikipedia